
[bookmark: _Toc59334744]1. pielikums
atklāta konkursa, identifikācijas
[bookmark: _Hlk160544538]Nr. CAIP 2024/63, nolikumam
TEHNISKĀ SPECIFIKĀCIJA
atklāta konkursa “Pilsētas sabiedriskā transporta savienojuma punktu izbūves dzelzceļa stacijās – Alfa, Atgāzene, Slokas iela, Brasa, Vecdaugava, Turība, Mangaļi, Vecāķi, Gaisma, projektēšana, autoruzraudzība un būvniecība”

Iepirkuma priekšmeta II daļai 
“Pilsētas sabiedriskā transporta savienojuma punktu izbūves dzelzceļa stacijās “Alfa”, “Atgāzene”, “Slokas iela”, “Vecdaugava”, “Turība”, “Mangaļi”, “Vecāķi” būvdarbi un pilsētas sabiedriskā transporta savienojuma punktu izbūves dzelzceļa stacijā “Gaisma” projektēšana, autoruzraudzība un būvdarbi”

1. Vispārīga informācija

	1.1.
	Projekta nosaukums
	Pilsētas sabiedriskā transporta savienojuma punktu izbūves dzelzceļa stacijās – Alfa, Atgāzene, Slokas iela, Brasa, Vecdaugava, Turība, Mangaļi, Vecāķi, Gaisma (turpmāk - Projekts)

	1.2.
	Projekta sadalījums objektos (turpmāk – Būvobjekti):

	1.2.1
	Būvobjekts Nr.1
	Pilsētas sabiedriskā transporta savienojuma mobilitātes punkts Alfa, Rīga

	1.2.2.
	Būvobjekts Nr.2
	Pilsētas sabiedriskā transporta savienojuma mobilitātes punkts Atgāzene, Rīga

	1.2.3.
	Būvobjekts Nr.3
	Pilsētas sabiedriskā transporta savienojuma mobilitātes punkts Slokas iela, Rīga

	1.2.4.
	Būvobjekts Nr.4
	Pilsētas sabiedriskā transporta savienojuma mobilitātes punkts Vecdaugava, Rīga

	1.2.5.
	Būvobjekts Nr.5
	Pilsētas sabiedriskā transporta savienojuma mobilitātes punkts Turība, Rīga

	1.2.6.
	Būvobjekts Nr.6
	Pilsētas sabiedriskā transporta savienojuma mobilitātes punkts Mangaļi, Rīga

	1.2.7.
	Būvobjekts Nr.7
	Pilsētas sabiedriskā transporta savienojuma mobilitātes punkts Gaisma, Rīga[footnoteRef:2]  [2:  Atbilstoši VAS “Latvijas dzelzceļš” būvprojekta saskaņojumam un tehniskās komisijas aktam nepieciešamas izstrādāt papildus būvniecības ieceres dokumentāciju gājēju pārejas savienošanai ar pilsētas infrastruktūru.] 


	1.2.8.
	Būvobjekts Nr.8
	Pilsētas sabiedriskā transporta savienojuma mobilitātes punkts Vecāķi, Rīga

	1.3.
	Būvniecības veids
	Pārbūve / jaunbūve

	1.4.
	Būvobjektā iekļauto būvju grupas
	Būvju grupa – I, II un III


	1.5.
	Pasūtītājs
	Rīgas valstspilsētas pašvaldības Centrālās administrācijas Publiskās infrastruktūras attīstības pārvalde (turpmāk - Pasūtītājs) 

	1.6.
	Pasūtītāja kontaktpersona
	Informācija tiks norādīta līguma slēgšanas laikā

	1.7.
	Būvniecības ieceres dokumentācija
	Būvprojekts (turpmāk - BP vai Būvprojekts ) vai Paskaidrojuma raksts

	1.8.
	Projekta mērķis
	Projekta mērķis ir veicināt iedzīvotāju mobilitātes paradumu maiņu, attīstot 8 integrētus ilgtspējīgas mobilitātes punktus ap modernizējamām dzelzceļa pieturām Rīgā un veidojot piepilsētas elektrisko dzelzceļu par transporta sistēmas “mugurkaulu" - nodrošinot tā integrāciju pilsētas sabiedriskā transporta tīklā un uzlabojot tā saikni ar “pirmās/pēdējās" jūdzes risinājumiem. 

	1.9.
	Sasniedzamais uzdevums
	Izbūvēti astoņi videi draudzīgi mobilitātes punkti Rīgas pilsētā. Lai sasniegtu izvirzīto uzdevumu Izpildītājs veic:
1.9.1. papildus projektēšanas darbus Būvobjektam Nr.7 - izstrādā papildus būvniecības ieceres dokumentācijas risinājumus gājēju pārejas savienošanai ar pilsētas infrastruktūru risinājumus, atbilstoši VAS “Latvijas dzelzceļš” būvprojekta saskaņojumam tehniskās komisijas aktam;
1.9.2. būvniecību (izbūvēts Būvobjekts Nr.1, Būvobjekts Nr.2, Būvobjekts Nr.3, Būvobjekts Nr.4, Būvobjekts Nr.5, Būvobjekts Nr.6, Būvobjekts Nr.6, Būvobjekts Nr.7, Būvobjekts Nr.8),
atbilstoši Pasūtītāja un Līguma nosacījumiem.

	1.10.
	NĪ pieejamība
	Atsevišķiem Būvobjektiem visas nepieciešamās zemes vienības zemesgrāmatā nav iereģistrētas kā Rīgas valstpilsētas pašvaldības īpašums. Atsevišķām zemes vienībām norit atsavināšanas process, zemes ierīcību projektu izstrāde vai reģistrēšanas process. Līdz ar to Pasūtītājs paziņojumu par finansējuma pieejamību katrā konkrētā Būvobjektā vai to daļā izsūtīts tikai pēc attiecīgo zemes vienību īpašumtiesību sakārtošanas.

	1.11.
	Nosacījumi Piedāvājuma iesniegšanas un Projekta īstenošanas Kalendāra grafikam 
(Iesniedzams kā daļa no Izpildītāja piedāvājuma) 

	1.11.1. Izpildītājam piedāvājumā jāiesniedz Pasūtītājam Kalendārais grafiks, gan projektēšanas (Būvobjekts Nr.7), gan būvdarbu etapam, sadalot visus plānotos darbus precīzās, izmērāmās pozīcijās ar precīzi norādītiem atskaites punktiem, to termiņiem (zemāk norādītās pozīcijas obligāti iekļaujamas Pretendenta Kalendārajā grafikā):
· Būvniecības ieceres dokumentācijas izstrāde (Būvobjekts Nr.7).
· Valsts un pašvaldības iestāžu, kā arī inženierkomunikāciju turētāju tehniskie vai īpašie noteikumi (Būvobjekts Nr.7);
· Topogrāfiskā uzmērījuma plāna aktualizācija vai uzmērīšana (Būvobjekts Nr.7); 
· BP saskaņošanas periods (Būvobjekts Nr.7);
· Saskaņošana ar Pasūtītāju;
· Būvdarbu uzsākšana; 
· Būvdarbu veikšana, norādot galvenos darbu veidus (Skat. TS Pielikums Nr.3. –Darbu daudzumu saraksts) un izpildes termiņus;
· Darbu pabeigšanas laiks;
· Nodošanas ekspluatācijā laiks.
Sastādot Kalendāro grafiku ir jāņem vērā:
· Plānoto termiņu nevar noteikt īsāku par normatīvajos aktos noteikto termiņu attiecīgajai iestādei/institūcijai šādu darbību veikšanai (piemēram, dokumentācijas saskaņošanai);
· Līgumā noteiktais Termiņš Būvprojekta izskatīšanai un saskaņošanai ar Pasūtītāju;
· Termiņš tehniskās dokumentācijas saskaņošanai ar tehniskos noteikumus izdevušajām institūcijām un saistītajiem projektiem;
Kalendārais grafiks piedāvājuma iesniegšanas laikā jānoformē kā viens kopējs grafiks visiem Būvobjektiem), lai ir redzami visi Būvobjekti un to realizēšanas termiņi. 
Kalendārajam grafikam jābūt saplānotam pa nedēļām (norādot kopējo kalendāro dienu skaitu).
Ciktāl tas ir iespējams Kalendārā grafikā jābūt paredzētai Projekta  sasaistei ar Saistītajiem projektiem, lai tādā veidā nerastos projektu realizāciju savstarpējas nesaistes, vienlaikus nepieciešams ņemt vērā arī citus teritoriāli saistītos projektus.
Uzsākot līguma izpildi, Izpildītājam jāiesniedz Pasūtītājam aktualizētais Kalendārais grafiks atbilstoši līgumā minētajai kārtībai.

	1.12.
	Saistītie projekti
	1.12.1. Projekta īstenošanas laikā jāņem vērā šādi, bet neaprobežojoties ar tiem, saistītie projekti (turpmāk kopā saukti - Saistītie projekti):
· VAS “Latvijas dzelzceļš” projekts - Dzelzceļa pasažieru infrastruktūras modernizācija.
· Rīgas valstpilsētas pašvaldības Ārtelpas un mobilitātes departamenta projekts “Laivinieku ielas seguma atjaunošana vai pārbūve posmā no Atlantijas ielas līdz Vecāķu prospektam”;
1.12.2. Ciktāl tas iespējams, Izpildītājam, ja tiek identificēta tāda vajadzība ir pienākums atsevišķi iepazīties ar Saistītajiem projektiem pie to īstenotājiem un Izpildītājs ir atbildīgs par informācijas aktualizēšanu attiecībā uz Saistītajiem projektiem un savstarpējo risinājumu (Objektam Nr.7) un būvdarbu salāgošanu.

	1.13.
	Vizuālo materiālu sagatavošana
	Izpildītājām Pēc Pasūtītāja lūguma ir jāsagatavo ar Objektu Nr.7 Projektu saistītie vizuālie materiāli (turpmāk - Materiāli). Izstrādāto Materiālu kvalitāte, apjoms un formāts iepriekš ir jāsaskaņo ar Pasūtītāju. Nepieciešamības gadījumā ir jāsagatavo Materiāli izskatīšanai un saskaņošanai ar atbildīgajām institūcijām. Izpildītājs ir atbildīgs par Materiālu aktualizēšanu visā līguma izpildes laikā.

	1.14.
	Ziņojumi
	1.14.1. Izpildītāja uzdevums visā darbu izpildes laikā katru nedēļu (līdz kārtējai būvsapulcei), vai atsevišķi vienojoties ar Pasūtītāju, ne retāk kā reizi mēnesī kopā ar ikmēneša būvdarbu izpildes aktu, sagatavot un rakstiski iesniegt Pasūtītājam progresa ziņojumu. Ziņojumos ir jāiekļauj Līguma progresa pārskats par iepriekšējā pārskata periodā veiktajiem un izpildītajiem darbiem, problēmām, ja tādas ir, aprakstu un ieteikumus to risinājumam.
Ziņojumos jāietver:
· pārskata periodā izpildīto darbu detalizēts saraksts un apkopojoši dati, pretenzijas vai strīdus jautājumi - kavējumi, skaņojumi, projekta risinājumu ietekme uz projekta realizācijas izmaksām un citi;
· informācija par iespējamiem riskiem un to novēršanas pasākumiem, kuri varētu ietekmēt projekta realizāciju būvdarbu laikā;
· Darbu progress un atbilstība Kalendārajiem grafikiem, preventīvās un/vai korektīvās darbības, procentuālās izpildes analīze;
· Progresa ziņojums iesniedzams elektroniskā formā ar Izpildītāja pārstāvja – projekta vadītāja (parakstīts ar drošu elektronisko parakstu) parakstu.
1.14.2. Projektēšanas uzdevuma izpildes jautājumi (Būvobjektam Nr.7) tiek risināti un izskatīti regulārās sapulcēs, ne retāk kā 1 (vienu) reizi nedēļā vai atsevišķi vienojoties ar Pasūtītāju, ne retāk kā reizi mēnesī, kurās piedalās Izpildītāja un Pasūtītāja pilnvarots pārstāvis, kā arī to pieaicinātās personas. Būvprojekta izstrādes laikā organizētās sanāksmes protokolē Izpildītājs. Protokolu Izpildītājs 3 (trīs) darba dienu laikā iesniedz Pasūtītājam izskatīšanai un saskaņošanai.
Izpildītājam papildus ir pienākums pēc Pasūtītāja pieprasījuma iesniegt informāciju par būvdarbiem saistītiem jautājumiem. Informācija tiek iesniegta pasūtītājam 3 (trīs) darba dienu laikā, ja Pasūtītājs nav noteicis ilgāku atskaites vai informācijas iesniegšanas termiņu.









2. [bookmark: _Hlk166588079]Būvniecības ieceres dokumentācijas izstrādes nosacījumi (Papildus risinājumi Būvobjektam Nr.7)
Būvniecības ieceres dokumentācijas izstrāde (Papildus risinājumi Būvobjektam Nr.7) veicama atbilstoši Projektēšanas uzdevumam (TS pielikums Nr.2). Svarīgi ņemt vērā, ka Projektēšanas uzdevumam ir izstrādāts apzinoties līdz iepirkuma izsludināšanai pieejamo informāciju un tā var neatspoguļot pilnīgu un galēju risinājumu novietojumu un apjomu. Izpildītājam ir jāapzinās un jāievērtē finanšu piedāvājumā, ka risinājumi var mainīties atbilstoši iepriekš neapzinātiem vai nezināmiem apstākļiem (piemēram, ģeoloģiski apstākļi, neapzinātas apakšzemes komunikācijas, sprādzienbīstami priekšmeti, arheoloģiskās vērtības, tehnisko un/vai īpašo noteikumu izvirzītās prasības, kas nav atspoguļotas Projektēšanas uzdevumā u.tml.), kas var ietekmēt izstrādāto risinājumu novietojumu un apjomu. Nepieciešamības gadījumā Izpildītājs veic ģeoloģiskos urbumus vai cita veida ģeoloģijas (zemes dzīļu) izpēti, lai maksimāli samazinātu vai izslēgtu iepriekšminēto apstākļu iestāšanos. Jebkādas risinājumu izmaiņas saskaņojamas ar Pasūtītāju. Detalizēti nosacījumi Būvniecības ieceres dokumentācijas izstrādei aprakstīti Projektēšanas uzdevumā. 
3. Būvniecības ieceres dokumentācijas autoruzraudzība 
(Papildus risinājumi Būvobjektam Nr.7)
	3.1.
	Normatīvās prasības, kas jāievēro veicot
autoruzraudzību  būvprojektam
	Autoruzraudzība veicama saskaņā ar būvniecību reglamentējošiem normatīvajiem aktiem un noteikumiem.

	3.2.
	Vispārīgie nosacījumi autoruzraudzībai
	3.2.1. Autoruzraudzības laikā autoruzraudzības kārtībā Izpildītājs bez papildus samaksas novērš konstatētās projekta dokumentācijas nepilnības un kļūdas, kā arī  bez papildus samaksas izstrādā nepieciešamos papildus rasējumus, tai skaitā rasējumus un shēmas, ko papildus ir pieprasījis izstrādāt Pasūtītājs.
3.2.2. Ja Autoruzraudzības laikā tiek veiktas izmaiņas akceptētajā Būvprojektā, Izpildītāja pienākums ir nodrošināt, ka šīs izmaiņas ir saskaņotas ar  Pasūtītāju, kā arī, ja tas nepieciešams, ar  Tehnisko un/vai īpašo noteikumu izdevēju iestādēm, Rīgas domes Satiksmes departamentu u.c. institūcijām.
3.2.3. Izpildītājam Būvprojekta realizācijas laikā autoruzraudzības kārtībā, nepieciešamības gadījumā ir jānodrošina BIM aktualizācija;
3.2.4. Autoruzraudzības izmaksās jāparedz visi nepieciešamie līdzekļi, lai visu būvniecības laiku  Būvobjektā varētu nodrošināt pastāvīgu autoruzraudzības grupas darbu ar atbilstošu kvalifikāciju. 
3.2.5. Autoruzraudzības cenu Izpildītājs norāda savā Finanšu piedāvājumā un tā ir konstants, nemainīgs lielums visa būvniecības procesa laikā, kas netiek papildus precizēta pēc  Būvobjekta būvizmaksu precizēšanas.
3.2.6. Izpildītāja pienākums ir nekavējoties brīdināt Pasūtītāju par problēmām vai neparedzētiem apstākļiem, iesniegt Pasūtītājam motivētu rakstisku pieprasījumu pārtraukt būvdarbus, ja konstatētas patvaļīgas atkāpes no Būvprojekta vai netiek ievērotas Latvijas būvnormatīvu prasības. 
3.2.7. Izpildītāja ir pienākums apmeklēt darba vadības vai pēc Pasūtītāja lūguma arī citas ar Projektu realizāciju saistītas sanāksmes (tikšanās), kā arī nodrošināt regulāru autoruzraudzības veikšanu  Būvobjektā un regulāru apsekojuma rezultātu ierakstīšanu būvdarbu žurnālā visā būvdarbu veikšanas laikā.



4. Būvdarbu izpildes noteikumi
	4.1.
	Vispārīgie nosacījumi būvdarbiem
	4.1.1. Izpildītājam pirms sava piedāvājuma iesniegšanas jāveic rūpīga būvlaukuma (visu Būvobjektu izbūves zonas, tai skaitā, visu norādīto būvniecības robežu) (turpmāk - Būvlaukums) apskate un jāiepazīstas ar tā stāvokli attiecībā uz vispārējiem būvniecības apstākļiem Būvlaukumā, augsnes īpašībām, esošajām iekārtām un pakalpojumiem un jebkuru citu aspektu, kas varētu ietekmēt būvniecību un darbu izpildes metodes, nepieciešamības gadījumā veicot papildus ģeoloģiskos urbumus vai cita veida ģeoloģijas (zemes dzīļu) izpēti, lai maksimāli samazinātu vai izslēgtu iepriekšminēto apstākļu iestāšanos.  Izpildītājam pirms piedāvājuma iesniegšanas ir jāiepazīstas ar inženierkomunikāciju turētāju rīcībā pieejamo informāciju par esošo inženierkomunikāciju tehnisko stāvokli un iebūves risinājumiem. Attiecīgi, savas izmaksas Izpildītājam jānosaka, balstoties uz drošu pamatojumu. Izpildītājam īpaši jāizpēta apstākļi, kas saistīti ar piekļūšanu Būvlaukumam, pastāvošie šķēršļi (ja tādi ir) un iespēju robežās jākonstatē visas tās grūtības teritorijā, kas varētu traucēt darbu izpildi Izpildītājam ir jāizvērtē esošos satiksmes apstākļus un  iespējamo vajadzību pēc pagaidu ceļiem vai apvedceļiem, kā arī to ietekmi uz darbu izpildi. Visas saistītās izmaksas jāpieņem par iekļautām Izpildītāja finanšu piedāvājumā. Iesniedzot piedāvājumu Izpildītājs apliecina, ka ir apguvis konkursa dokumentus, izpētījis Būvlaukumu saskaņā ar augstākminēto, iepazinies ar inženierkomunikāciju turētāju rīcībā pieejamo informāciju par esošo inženierkomunikāciju tehnisko stāvokli un iebūves risinājumiem, un ir spējīgs un gatavs izpildīt visus līguma punktus.
4.1.2. Alternatīvu standartu izmantošanu, atšķirībā no noteiktajiem, līguma izpildes posmā, drīkst veikt tikai izņēmuma gadījumos, pēc Būvuzrauga un Pasūtītāja pārstāvja iepriekšējas piekrišanas un rakstiska apstiprinājuma. Atšķirības starp ieteikto alternatīvu un noteiktajiem standartiem Izpildītājam rakstiskā formā pilnībā jāapraksta, kā arī jāpierāda, ka tiks nodrošināta tādi pati vai augstāka kvalitāte, nekā prasīts noteiktajās normās.
4.1.3. Izpildītājs ir atbildīgs par to, lai būvdarbus veiktu atbilstošas kvalifikācijas personāls, kas nodrošināts ar nepieciešamo tehniku, tehnoloģiju un instrumentiem. Izpildītājs ir atbildīgs, lai Būvprojekta realizācija notiktu saskaņā ar TS un LR spēkā esošajiem normatīviem un standartiem, tai skaitā Ministru kabineta 2014.gada 14.oktobra noteikumiem Nr. 633 “Autoceļu un ielu būvnoteikumi”, kā arī VAS “Latvijas Valsts ceļi” “Autoceļu būvdarbu specifikācijas 2023” aktuālajai redakcijai. Izpildītājam ir jāiepazīstas ar visu dokumentāciju kopumā. Pirms Būvdarbu uzsākšanas, Izpildītājam un Pasūtītājam jāvienojas par būtiskāko materiālu (bruģakmens, apmales, gūliju restes, uzstādāmie labiekārtojuma elementi, barjeras materiāli) saskaņošanu pirms to piegādes Būvobjektā. Visiem pielietotajiem materiāliem un iekārtām, kas nav ražotas Latvijā, ir jāatbilst Latvijā adaptēto harmonizēto Eiropas standartizācijas komitejas (CEN) standartu prasībām un tiem ir jābūt ar CE atbilstības marķējumu.
4.1.4. Izpildītājam laicīgi ir jāizstrādā visa nepieciešamā izpilddokumentācija. Iesniedzot Būvuzraugam akceptēšanai ikmēneša veikto darbu aktus (Skat. TS Pielikums Nr.8 un Nr.9), pie tā jābūt pievienotam ar atbildīgo būvdarbu vadītāju apstiprinātām izpildshēmu komplektam un ikmēneša būvdarbu izpildes progresa ziņojumam.
4.1.5. Izpildītājam, kā profesionālam darbu izpildītājam, ir jāparedz visi darbi, iekārtas vai materiāli, kuru izpildes vai pielietojuma nepieciešamība izriet no Būvobjekta rakstura un/vai apjoma un kuru izpilde vai pielietojums var būt nepieciešams, lai kvalitatīvi izpildītu būvdarbus un nodotu Būvobjektus ekspluatācijā. Izpildītājs ir materiāli atbildīgs par materiālu, iekārtu aizsardzību pret bojājumiem būvdarbu izpildes laikā, gan Pasūtītāja, gan trešo personu priekšā.
4.1.6. [bookmark: _Hlk23167950]Pirms būvdarbu uzsākšanas Izpildītājam jāizstrādā Darba veikšanas projekti (DVP) atbilstoši izstrādāto Būvprojektu sadalījumam, jāiegūst visas nepieciešamās atļaujas un nepieciešamie skaņojumi darbu uzsākšanai, jāizstrādā un jāsaskaņo satiksmes organizācijas shēmas un jāuzstāda norobežojošās un brīdinājuma zīmes, jāiekārto pagaidu ietves un jāveic citi nepieciešamie preventīvie pasākumi Būvlaukuma iekārtošanai, tai skaitā atbilstoši darba aizsardzības projektam.
4.1.7. Pirms būvdarbu uzsākšanas ir jāapzina vietējā ģeodēziskā tīkla punktu atrašanās vietas darbu zonā. Ja plānots veikt būvdarbus vietējā ģeodēziskā tīkla punktu aizsargjoslā, Izpildītājam plānotās darbības iepriekš jāsaskaņo ar Rīgas domes Pilsētas attīstības departamenta Ģeomātikas pārvaldi. Ja vietējā ģeodēziskā tīkla punkts būvdarbu laikā tiek iznīcināts, jauna ģeodēziskā punkta ierīkošanas vai pārcelšanas  izmaksas sedz Izpildītājs. 
4.1.8. Izpildītājam līdz būvdarbu uzsākšanai jāizstrādā un, ja nepieciešams, jāsaskaņo ar Saistīto projektu realizētājiem Būvlaukuma iekšējās kārtības noteikumiem, tai skaitā, atrunājot kārtību saskares zonās ar Saistītajiem projektiem un būvprojektiem, lai nodrošinātu visu būvprojektu netraucētu realizāciju noteiktajos termiņos. 
4.1.9. Izpildītājam ir pienākums būvniecības laikā un pēc būvdarbu pabeigšanas līdz Būvobjektu nodošanai ekspluatācijā vai līdz konkrētās komunikācijas  pieņemšanai uzskaitē apmaksāt komunālos pakalpojumus (elektroenerģija, ūdens un kanalizācija u.c.).
4.1.10. Izpildītājam ir pienākums normatīvajos aktos noteiktajā kārtībā izstrādāt un kārtot būvdarbu veikšanas dokumentāciju visā būvdarbu veikšanas laikā. 
4.1.11. Izpildītājam jāveic visu izmantoto pievedceļu, kas tikuši bojāti būvdarbu veikšanas laikā, atjaunošana iepriekšējā stāvoklī.
4.1.12. Izpildītājam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai būvdarbu izpildes rezultātā.
4.1.13. Izpildītājs visā būvdarbu laikā, tiklīdz tiek parakstīts Būvobjekta (Būves) vietas nodošanas akts (TS Pielikums Nr.7) veic Būvobjekta uzturēšanu, nepieciešamības gadījumā pievedceļu mazgāšanu, atputekļošanu un no Būvobjekta izbraucošā autotransporta mazgāšanu, lai tas nepiesārņotu apkārtējās teritorijas. Veicot ielu uzturēšanas darbus, Izpildītājam jāievēro un jāvadās pēc Rīgas domes 2012.gada 31.janvāra iekšējiem noteikumiem Nr.13 “Par Rīgas pilsētas pašvaldības ielu ikdienas uzturēšanas prasībām”, Rīgas domes 2024.gada 15.maija saistošie noteikumi Nr. RD-24-270-sn “Rīgas valstspilsētas pašvaldības teritorijas kopšanas un būvju uzturēšanas saistošie noteikumi” un Pasūtītāja norādījumiem no būvdarbu uzsākšanas brīža līdz Būvobjekta nodošanai Pasūtītājam. 
4.1.14. Izpildītāja pienākumos ietilpst būvtāfeļu un būvžoga planšetu, t.sk., informatīvo stendu, izgatavošana un uzstādīšana Būvobjektos. Projekta vizuālā identitāte – Būvžoga planšetes un citi informatīvie materiāli, tiek veidoti saskaņā ar Rīgas valstspilsētas pašvaldības izstrādātajām vizuālās identitātes vadlīnijām, atspoguļojot informāciju un vizualizācijas par Projektu (piem., Projektu mērķi, ieguvumi, sasniedzamie rādītāji, Projekta īstenošanas Kalendārais grafiks, finansējuma avoti u.c.). Pirms būvžoga planšetu maketu izgatavošanas Izpildītājs ar Pasūtītāju saskaņo būvžoga apjomu un izvietojumu, t.sk., būvžoga planšetu daudzumu un izvietojumu. Papildus tam, Izpildītājs pirms uzstādīšanas iesniedz Pasūtītājam apstiprināšanai būvtāfeļu un citu norādes zīmju formātus un informācijas apjomu, kas izvietots uz tām (Skat. kopā ar TS. 4.4.punktu).
4.1.15. Ja projekta realizācijas gaitā secina, ka kvalitatīvai būvdarbu veikšanai nepieciešama gruntsūdens pazemināšana, tad Izpildītājs to ierīko par saviem līdzekļiem. Gruntsūdeņu novadīšanas vietas jāsaskaņo ar Rīgas domes Mājokļu un vides departamentu.
4.1.16. Līgumā noteiktie būvdarbu izpildes termiņi ir norādīti neiekļaujot visus tehnoloģiskos pārtraukumus, proti – ziemas apstākļos var netikt veikti būvdarbi, kuru tehnoloģiski kvalitatīvam izpildījumam nepieciešama noteikta diennakts vidējā gaisa temperatūra.
4.1.17. Izpildītājs Pasūtītājam pirms būvdarbu nodošanas ekspluatācijā veic Būvobjektā uzstādīto iekārtu un sistēmu ekspluatācijas instruktāžu, ja tas ir nepieciešams.
4.1.18. Labiekārtojuma elementiem (soliņi, atkritumu urnas, velo statīvi u.c.) pēc to uzstādīšanas/izbūves ir jānodrošina to lietošanas iespēja. Izpildītājs pēc labiekārtojuma elementu uzstādīšanas/izbūves ir atbildīgs par labiekārtojuma elementu uzturēšanu.

	4.2.
	Nosacījumi Būvobjektu Kalendārā grafika noformējumam un iesniegšanai būvdarbu etapam

	4.2.1. Pēc līguma noslēgšanas, kā arī pēc būvniecības ieceres dokumentācijas papildus risinājumu izstrādes (Būvobjekts Nr.7) jāveic Piedāvājumā iesniegtā Kalendārā grafika detalizēšana/aktualizācija būvdarbu stadijai, lai precīzāk attēlotu risinājumu izbūves sadaļas, laiku un specifiku (TS 1.11.p);
4.2.2. Kalendāra grafiki būvdarbu stadijai izstrādājami katram Būbobjektam atsevišķi;
4.2.3. Kalendāra grafikam jābūt saplānotam pa nedēļām (norādot kopējo kalendāro dienu skaitu).
Kalendāra grafikā grafiskā veidā jānorāda Būvprojektu Darbu daudzumu un izmaksu sarakstā norādīto paredzēto galveno darbu veidu (Piem. atbilstoši TS Pielikums Nr.1. – Būvprojektu darbu daudzumu sarakstā norādītajam) izpildes termiņi un darbu veikšanas secība. 
4.2.4. No Būvobjektu Kalendārā grafika būvdarbu laikā drīkst atkāpties Līgumā noteiktajā kārtībā.
4.2.5. Kalendārā grafika formāts iepriekš jāsaskaņo ar Pasūtītāju.

	4.3. 
	Satiksmes ierobežošana un slēgšana
	4.3.1. Satiksmes organizācija būvdarbu laikā ietver visu būvniecības laikā nepieciešamo satiksmes organizēšanas līdzekļu savlaicīgu uzstādīšanu un noņemšanu.
4.3.2. Satiksmes ierobežošana būvdarbu veikšanas laikā notiek Izpildītāja sagatavotajā un normatīvajos aktos noteiktajā kārtībā saskaņotajā satiksmes organizācijas shēmā noteiktajos laikos un kārtībā. Satiksmes organizēšanas tehniskos līdzekļus par saviem līdzekļiem izvieto Izpildītājs. Darbu veikšanas laikā pilnīga satiksmes slēgšana nav atļauta, izņemot asfaltēšanas darbu  laikā, vai citu atsevišķu tehnoloģisku darbu veikšanas laikā.
4.3.3. Uzstādāmo pagaidu ceļa zīmju, vertikālo un horizontālo apzīmējumu novietojumam un izmēriem jāatbilst Ministru kabineta 2001.gada 10.oktobra noteikumu 
Nr. 421 “Noteikumi par darba vietu aprīkošanu uz ceļiem”, kā arī LVS 77 UN LVS 85 prasībām.
4.3.4. Izpildītājam jāņem vērā visu satiksmes organizācijas shēmu saskaņojošo institūciju prasības, tai skaitā VAS “Latvijas valsts ceļi” un RPSIA “Rīgas satiksme” prasības u.c. pēc nepieciešamības.
4.3.5. Izpildītājam ir jāveic visi nepieciešamie darbi satiksmes organizācijas nodrošināšanai būvdarbu laikā, tai skaitā nepieciešamības gadījumā – luksoforu objektu pārcelšana vai signālplānu maiņa, tramvaja/trolejbusa kontakttīklu pārcelšana vai pārbūve, tramvaja sliežu pārcelšana vai pārbūve u.tml. darbi.
4.3.6. Pēc saskaņošanas ar Pasūtītāju, Izpildītājam ir pienākums informēt sabiedrību, paziņojot masu informācijas līdzekļos, par plānotajiem satiksmes ierobežojumiem darbu veikšanas teritorijā vismaz 3 (trīs) darba dienas pirms darbu uzsākšanas (ja paredzēta satiksmes slēgšana – 5 darba dienas pirms attiecīgo darbu uzsākšanas). 

	4.4. 
	Būvlaukuma sagatavošana

	4.4.1. Izpildītājam, jānodrošina un jāuztur piemērotas telpas būvlaukumā sava personāla un Būvuzrauga vajadzībām. Izpildītājam būvlaukumā jānodrošina un jāuztur pietiekams skaits noliktavu, rezervuāru un darbnīcu materiālu, degvielas, iekārtu un cita aprīkojuma uzglabāšanai un noliktavu lielumam un konstrukcijai jābūt tādai, lai nodrošinātu  materiālu, degvielas, rezerves daļu u.c. krājumu uzglabāšanu un aizsardzību tādos daudzumos, kas garantē darba procesu nepārtrauktību. 
4.4.2. Izpildītājam savās izmaksās jāiekļauj visi izdevumi, kas varētu rasties biroja telpu vai būvlaukuma ierīkošanas un uzturēšanas vajadzībām, t.sk., būvtāfeļu, būvžoga planšetu, informatīvo plakātu, u.c. materiālu izgatavošana un atjaunošana būvniecības laikā.
4.4.3. Izpildītājs nodrošina Būvuzraugam atsevišķi aprīkotu, apsildāmu telpu vai telpas visam būvniecības laikam. Telpai ir jābūt nodrošinātai ar darba vietu, dzeramo ūdeni, printeri un kopētāju, logu.
4.4.4. Saskaņot ar Pasūtītāju un uzstādīt katrā Būvobjektā vismaz 2 informatīvos plakātus būvdarbu laikā un citus plakātus atbilstoši finansējuma avota un Pasūtītāja publicitātes prasībām. Visā būvniecības laikā Izpildītājs uzrauga informatīvo plakātu tehnisko stāvokli un pēc nepieciešamības tos nekavējoties atjauno. Informatīvā plakāta izmērs, krāsa un teksts norādīts zemāk:
[image: ]
Pirms būvdarbu uzsākšanas informatīvā plakāta izmēru, krāsu un tekstu vēlreiz saskaņot ar Pasūtītāju. Noformējums un teksts var mainīties atkarībā no finansējuma avota vai citiem jauninājumiem.

	4.5. 
	[bookmark: _Toc10193094]Vispārējie jautājumi par demontāžas darbiem.

	4.5.1. Pirms demontāžas darbu uzsākšanas jānovērtē vai demontāžas darbi nevarētu radīt bojājumus trešo personu īpašumiem. Situācijās, kad ir varbūtība bojāt īpašumus vai tie jau pirms darbu uzsākšanas ir bojāti, jāveic foto fiksācija ar esošo stāvokli (stāvēšanai novietotais transports, žogi, ēku fasādes u.c.) pirms demontāžas darbu uzsākšanas. Pēc demontāžas (nojaukšanas darbu) izpildes nekavējoties ir jānodrošina piekļūšana īpašumiem un transporta un gājēju kustība. Visu nojaukto un izrakto materiālu jānogādā atbērtnē ārpus Būvobjekta darba zonas. 
4.5.2. Aizliegts veidot nojaukto materiālu krautnes Būvobjekta robežās, ja tie nav paredzēti izmantot atkārtoti.
4.5.3. Nojaukto materiālu vai konstrukciju pārstrādi (ja tāda paredzēta)   primāri jāveic ārpus Būvobjekta darbu robežām. Materiālu vai konstrukciju pārstrāde Būvobjekta robežās pieļaujama argumentētos gadījumos, pirms tam saskaņojot ar Pasūtītāju.
4.5.4. Izpildītājam ir pienākums noslēgt līgumus par būvgružu nodošanu uzņēmumiem, kuriem ir tiesības apsaimniekot būvgružus, un Izpildītājs ir pilnībā atbildīgs par attiecīgo normatīvo aktu prasību izpildi šajā jomā. Izpildītājs nodrošina Būvdarbu atkritumu apsaimniekošanu un Būvobjektā esošo atkritumu šķirošanu un pārvadāšanu atbilstoši normatīvo aktu prasībām tā, lai netiktu apdraudēta cilvēku dzīvība un veselība, kā arī personu manta. Izpildītāja darbība nedrīkst negatīvi ietekmēt vidi. 
4.5.5. Organizējot Būvdarbus, Izpildītājam jānodrošina un jāatbild par vides aizsardzības prasību, tajā skaitā, Rīgas domes saistošajos noteikumos paredzēto apstādījumu uzturēšanas un aizsardzības prasību izpildi, kā arī, lai nodrošinātu transportlīdzekļu un gājēju drošu kustību, jānodrošina ielu, kuras atrodas Būvobjekta robežās, ikdienas uzturēšana saskaņā ar Rīgas domes 2012.gada 31.janvāra iekšējiem noteikumiem Nr.13 “Par Rīgas pilsētas pašvaldības ielu ikdienas uzturēšanas prasībām”, Rīgas domes 2024.gada 15.maija saistošie noteikumi Nr. RD-24-270-sn “Rīgas valstspilsētas pašvaldības teritorijas kopšanas un būvju uzturēšanas saistošie noteikumi” un Pasūtītāja norādījumiem no Būvdarbu uzsākšanas brīža līdz Būvobjekta nodošanai Pasūtītājam. Lai nodrošinātu satiksmes drošību, Izpildītājam jānodrošina un jāatbild par normatīvajos aktos noteikto Būvobjektu uzturēšanas (tīrīšana, bedrīšu remonts u.c.) prasību ievērošanu visā Darbu izpildes laikā līdz Būvobjekta nodošanai Pasūtītājam.
4.5.6. Ja Projektam tiks piešķirts ES fondu finansējums, Izpildītājam būs pienākums nodrošināt, ka Projekta īstenošanas ietvaros vismaz 70% (pēc svara) pēc infrastruktūras izbūves būvlaukumā radušos atkritumu sagatavo atkārtotai izmantošanai, pārstrādei un citiem materiālu atgūšanas veidiem. Prasība neattiecas uz Ministru kabineta 2011.gada 19.aprīļa noteikumu Nr.302 "Noteikumi par atkritumu klasifikatoru un īpašībām, kuras padara atkritumus bīstamus" pielikumā "Atkritumu klasifikators" minēto 170504 klasi (Augsne un akmeņi, kas neatbilst 170503 klasei). Atkritumu rašanās izbūves laikā tiek ierobežota saskaņā ar normatīvajiem aktiem atkritumu apsaimniekošanas jomā un tiek veicināta atkārtota materiālu izmantošana un augstas kvalitātes pārstrāde, piemērojot materiālu atlasi un izmantojot labākās pieejamās būvgružiem paredzētās šķirošanas sistēmas.

	4.6. 
	Atskaite par stāvokli pirms Būvdarbiem
	4.6.1. Pirms būvdarbiem Izpildītājam jāveic Būvobjekta teritorijas apsekošana un esošā stāvokļa fotofiksācija – brauktuves, ietves, zaļā zona, nepieciešamības gadījumā, apkārtējās ēkas un konstrukcijas, ko varētu ietekmēt būvdarbi. Ņemot vērā fotofiksācijas datus, jāizstrādā atskaite (turpmāk - Atskaite) brīvā formā par Būvobjekta stāvokli pirms būvdarbiem.
4.6.2. Atskaite jāiesniedz pirms būvdarbu uzsākšanas līdz Būvobjekta nodošanas akta savstarpējai parakstīšanai Atskaite parakstāma elektroniskā dokumenta formātā.
4.6.3. Izpildītājam jānodrošina Būvuzrauga klātbūtne apsekošanas laikā.
4.6.4. Visi apsekošanas laikā un/vai pēc Izpildītāja darbiem konstatētie, bet neiereģistrētie bojājumi un/vai defekti jānovērš un jānodrošina to sākotnējais vai labāks stāvoklis, kas būtu pieņemams Pasūtītājam, īpašniekam, trešajām personām un/vai attiecīgajām kontrolējošām institūcijām.

	4.7. 
	Aero Foto un Video atskaite Būvobjektā
	4.7.1. Veicot būvdarbus Izpildītājam ir jāveic Aero foto (skats no putna lidojuma) un video atskaites;
4.7.2. Atskaites materiāliem jābūt atbilstošas kvalitātes – lai vizuāli skaidri redzamas visas konstrukcijas un to robežas;
4.7.3. Foto un videokameru tehniskie parametri, sākotnējās izvietošanas vietas un izmantojamā programmatūra jāsaskaņo ar Pasūtītāju līdz Būvobjekta (Būves) vietas nodošanas akta (TS Pielikums Nr.7) parakstīšanas dienai. Video formāti iesniedzami tādi, kas nolasāmi ar Pasūtītāja rīcībā esošo standarta programmatūru (operētāj sistēmā Microsoft Windows 10 vai jaunākā versijā iebūvētajiem media atskaņotājiem), piem., AVI, MPG, MPEG, MP4, MPEG-4 vai tml.);
4.7.4. Atskaites veicamas visos Būvobjektos, nodrošinot katram Būvobjektam, visa vai tā lielākās daļas redzamību.
4.7.5. Aero foto atskaite:
4.7.5.1. Atskaite veicama pirms būvdarbu uzsākšanas un attiecīgi pa kalendārajām nedēļām līdz būvdarbu pabeigšanai, vai retāk atsevišķi vienojoties ar Pasūtītāju;
4.7.5.2. Atskaite veicama vismaz no 2 (diviem) raksturīgajiem punktiem (punktu skaits atkarīgs no Būvojekta platības un realizējamās būvniecības apjoma). Punktu skaits pirms būvdarbiem saskaņojams ar Pasūtītāju;
4.7.6. Video atskaite:
4.7.6.1. Atskaite veicama nepārtraukti (24/7) tiešsaistes (online) režīmā Būvobjektu būvdarbu izpildes laikā;
4.7.6.2. Ir jābūt iespējai Pasūtītājam tiešsaistē aplūkot situāciju Būvobjektā gan no viedtālruņa, gan datora;
4.7.6.3. Atskaite veicama vismaz no 1 (viena) raksturīgā punkta katrā Būvobjektā;
4.7.7. Abas atskaites veicamas tādā veidā, lai pēc konkrētu darbu pabeigšanas vai Būvobjekta pabeigšanas kopumā ir iespējams sagatavot laika sprīža video (Time Lapse) par Būvobjekta būvniecības darbiem.
4.7.8. Pēc Būvdarbu pabeigšanas  Izpildītājam ir pienākums izveidot vismaz vienu laika sprīža video katram Būvobjektam, kas atspoguļo darba procesu no būvdarbu sākuma līdz būvdarbu pabeigšanai. 
4.7.9. Pēc Pasūtītāja pieprasījuma 1 (vienas) darba dienas laikā izsniegt Pasūtītājam videoierakstu materiālus un/vai nodrošināt videokameru pārvietošanu uz citu vietu Būvobjektā.
4.7.10. Videoierakstu materiāli uzglabājami vismaz 
3 mēnešu periodam. 

	4.8. 
	Aizsardzība pret bojājumiem
	4.8.1. Izpildītājam jāveic visi nepieciešamie piesardzības pasākumi, lai izvairītos no patvaļīgu ceļu, zemes, īpašumu, koku un citu bojājumu izraisīšanas, kā arī līguma darbības laikā ātri jāatrisina jebkuras īpašnieku vai objektu valdītāju sūdzības.
4.8.2. Izpildītājam nekavējoties rakstiski jāinformē Pasūtītājs par bojājumiem, savainojumiem vai nelaimes gadījumiem, kas radušies darbu izpildes laikā. 

	4.9. 
	Pagaidu būves, piekļūšana un izpēte
	4.9.1. Segumi, ko Izpildītājs izmanto vai šķērso līguma nolūkos, jāuztur labā stāvoklī līguma izpildes laikā, savukārt pēc tā izpildes Izpildītājam jāatjauno segumi vismaz līdz to sākotnējam stāvoklim, kas būtu pieņemams Pasūtītājam un kontrolējošām institūcijām, par saviem līdzekļiem. 
4.9.2. Visas pagaidu būves, kas nepieciešamas līgumā noteikto darbu pabeigšanai (tādas kā drošas sastatnes, iežogojums, apgaismojums, tiltiņi u.c., kā arī darbs, aprīkojums, materiāli un būves, kas nepieciešamas drošai, savlaicīgai un kvalitatīvai līgumsaistību izpildei) uzskatāmas par iekļautām Izpildītāja piedāvājuma cenā un par tām nav jāveic papildus maksājumi.
4.9.3. Izpildītājs ir atbildīgs par Būvlaukuma apstākļiem, pazemi, gruntsūdeņu pacēlumiem, esošajām Būvlaukuma ietaišu struktūrām u.tml..

	4.10. 
	Komunikācijas un to izmantošana būvlaukumā

	4.10.1. Izpildītājam par saviem līdzekļiem jānoorganizē elektrības un ūdens apgāde un citas komunikācijas, kas nepieciešamas Būvlaukuma iekārtošanai, un jānodrošina visu cauruļu, kabeļu un armatūras, kas saistītas ar šo komunikāciju uzstādīšanu, piegāde, apkope un aizvākšana pēc būvdarbu pabeigšanas. Visām elektroiekārtām, kas ietilpst pagaidu būvēs, jāatbilst aktuālajiem normatīvo aktu noteikumiem.
4.10.2. Izpildītājam jākoordinē un jāuzstāda visas pagaidu ietaises saskaņā inženierkomunikāciju turētāju pakalpojumu uzņēmumu noteikumiem un saskaņā ar normatīvo aktu noteikumiem.
4.10.3. Pēc būvdarbu pabeigšanas vai gadījumā, ja pagaidu ietaises vairs nav nepieciešamas, tās jānojauc un Būvlaukums jāsakārto atbilstoši tā sākotnējam stāvoklim. Visas ar pagaidu ietaisēm, t.sk., bet ne ierobežojoši, instalāciju apkopi, pārvietošanu un aizvākšanu, saistītās izmaksas jāuzņemas Izpildītājam.

	4.11. 
	Esošās inženierkomunikācijas
	4.11.1. Izpildītājam jākonsultējas ar visiem atbildīgajiem inženierkomunikāciju turētājiem pirms rakšanas darbu uzsākšanas un jānoskaidro precīza esošo inženierkomunikāciju atrašanās vieta, kas var ietekmēt vai ko var ietekmēt būvdarbi.
4.11.2. Gadījumā, ja Izpildītāja vainas dēļ tiek bojātas ūdens, kanalizācijas vai elektrības, u.c., instalācijas (neatkarīgi no to marķējuma), Izpildītājam nekavējoties jāinformē attiecīgais inženierkomunikāciju turētājs, nosūtot paziņojuma kopiju Pasūtītājam.
4.11.3. Jebkuri Izpildītāja izraisīti bojājumi esošajās inženierkomunikācijās jāsalabo līdz sākotnējam vai labākam stāvoklim par Izpildītāja līdzekļiem.
4.11.4. Ja nepieciešams, Izpildītājam par saviem līdzekļiem jāveic izpētes rakšanas darbi, lai apstiprinātu vai noteiktu esošo inženierkomunikāciju tipus, izmērus un atrašanās vietas.
4.11.5. Izpildītājam jānodrošina netraucēta visu inženierkomunikāciju un to iekārtu darbība uz būvniecības laiku, Izpildītājs veic nepieciešamās darbības inženierkomunikāciju pārbūvē, pēc būvdarbu pabeigšanas Izpildītājam jāatjauno visu inženierkomunikāciju darbība saskaņā ar to sākotnējo novietojumu, ja Pasūtītājs nav norādījis citādāk. Visas darbības un izmaksas Izpildītājs iekļauj savā piedāvājumā.
4.11.6. Izpildītāja pirms aku lūku, aizbīdņu kapju un hidrantu kapju nomaiņas vai izbūves (nepieciešamības gadījumā) darbu uzsākšanas jānoslēdz līgums ar SIA “Rīgas ūdens” (TS pielikums Nr.6). Izpildītājam ir pienākums pirms SIA “Rīgas Ūdens” lūku pārsedzes pieņemšanas pārliecināties par to kvalitāti un atbilstību projektam. Par izpildīto Būvdarbu, tajā skaitā, par pielietoto materiālu (tajā skaitā, par šajā punktā minētiem materiāliem), kvalitāti Būvdarbu izpildes un to garantijas laikā atbildīgs ir Izpildītājs.
4.11.7. Atbilstoši inženierkomunikāciju turētāju prasībām, Izpildītājam pirms komunikāciju izbūves var būt nepieciešamība noslēgt vienošanos ar inženierkomunikāciju turētāju par tā īpašumā esošo inženierkomunikāciju pārbūves vai izbūves darbu veikšanu, t.sk., attiecībā par kārtību, kādā tiek piesaistīts noteiktais darbu veicējs, norēķiniem par noteikto darbu veikšanu un citiem nosacījumiem, kas attiecās uz inženierkomunikāciju turētāju īpašumā esošo inženierkomunikāciju pārbūvi vai izbūvi. Visas izmaksas saistībā ar vienošanos noslēgšanu un būvdarbu veikšanu ir iekļautas Izpildītāja piedāvājumā un nevar būt par pamatu noslēgtās līgumcenas paaugstināšanai.
4.11.8. Pirms Projekta dokumentācijā paredzēto jauno elektroapgādes pieslēgumu pieteikumu iesniegšanas AS “Sadales tīkls”, norādāmo elektroenerģijas piegādātāju saskaņot ar Pasūtītāju.

	4.12. 
	Prasības materiāliem, izstrādājumiem un aprīkojumam
	4.12.1. Visām prasībām pēc materiālu aizstāšanas vai citām izmaiņām līguma noteikumos klāt jāpievieno detalizēts saraksts ar pārējiem elementiem, ko ietekmē minētā aizstāšana vai izmaiņas. Ja tas netiek izpildīts, Pasūtītāja pārstāvim ir tiesības anulēt jebkuru aizstāšanas vai izmaiņu apstiprinājumu, likt atcelt izdarīto darbu un aizstāt to ar tādu, kas atbilst līguma noteikumiem, visu minēto veicot uz Izpildītāja rēķina vai veicot aprēķinus un piestādot rēķinu Izpildītājam par visām ar aizvietošanu saistītajām papildus izmaksām.
4.12.2. Prasība pēc jebkuras aizstāšanas jāpapildina ar visu informāciju, kas Pasūtītāja pārstāvim nepieciešama vērtējuma sagatavošanai, t.sk. ar ražotāja firmas zīmi, modeļu numuriem, detaļas aprakstu vai specifikāciju, realizācijas datiem, testēšanas atskaitēm, dizainu, aprēķiniem, paraugiem, izmantošanas vēsturi un citiem piederīgiem datiem.
4.12.3. Izpildītājam nav tiesību izvirzīt pretenzijas attiecībā uz termiņa pagarinājumu vai bojājumiem, ko izraisījis Pasūtītāja pārstāvim patērētais laiks, izskatot Izpildītāja pieteikumu uz aizvietošanu, vai kas radušies, Pasūtītāja pārstāvim noraidot Izpildītāja ierosināto aizvietošanu. Izpildītājs ir atbildīgs par visiem kavējumiem, kas saistīti ar viņa iesniegtā aizvietošanas pieteikuma izskatīšanu, un viņam jāorganizē visi pasākumi iekavētā laika atgūšanai.
4.12.4. Pirms materiālu ievešanas Būvobjektā vai pasūtīšanas, Izpildītājs ar materiāla apstiprināšanas formu, saskaņo visus Būvobjektā iebūvējamos materiālus, tehnoloģijas un iekārtas vai to nomaiņu ar Autoruzraugu un Būvuzraugu, nepieciešamības gadījumā arī ar Pasūtītāja pārstāvi. Visus saskaņotos materiālus, tehnoloģijas, iekārtas un to garantijas apkopot tabulā ar aktuālo informāciju. Izpildītājs veic saskaņoto materiālu saraksta sastādīšanu un uzturēšanu, informācijas aktualizēšanu. Visiem vizuāli redzamajiem apdares materiāliem un inženiersistēmu redzamajām daļām nepieciešams iesniegt/sagatavot paraugus. Pirms parauga izgatavošanas saskaņot izgatavošanas zonu un izmēru.
4.12.5. Izpildītāja pienākums ir patstāvīgi sekot līdzi izbūvēto materiālu un veikto darbu kvalitātei.
4.12.6. Ražotāja speciālistu pakalpojumu izmaksas Būvniecības laikā un defektu paziņošanas periodā jāsedz Izpildītājam.

	4.13. 
	[bookmark: _Toc10193108]Asfalbetona seguma virskārtas ieklāšana

	Brauktuvēs asfaltbetona virskārtu ieklāj ar diviem vai vairākiem ieklājējiem vienlaikus visā brauktuves platumā, veidojot „karsto šuvi”. 

	4.14. 

	Esošs granīta bruģis un granīta izstrādājumi
	4.14.1. Veicot būvniecības darbus, maksimāli iespējami paredzēt granīta izstrādājumu elementu saglabāšanu vai iestrādi citās vietās Būvobjekta robežās;
4.14.2. Visus granīta izstrādājumus (granīta bruģakmeņi, kaltie granīta bruģakmeņi, granīta ielas apmales u.c. granīta izstrādājumi), kas iegūti Būvobjektā būvniecības/demontāžas rezultātā (piemēram, demontējot veco brauktuves segumu), Izpildītājam ir pienākums nodot glabāšanai Rīgas valstpilsētas pašvaldības Ārtelpas un mobilitātes departamenta noliktavā;
4.14.3. Noliktavas adrese, kur pašlaik tiek uzglabāti granīta izstrādājumi: Vienības gatve Nr.20, Rīga. Noliktavas adrese var mainīties, līdz ar to pirms bruģa izvešanas Izpildītājam jāsazinās ar Rīgas valstpilsētas pašvaldības Ārtelpas un mobilitātes departamentu.
4.14.4. Noliktava no Izpildītāja pieņem tikai sašķirotus un tīrus (bez grunts un/vai būvgružu piemaisījumiem) bruģakmeņus, līdz ar to Izpildītājam ir jārēķinās ar papildus bruģakmens attīrīšanas darbiem un šādas iespējamās izmaksas jāiekļauj savā finanšu piedāvājumā.

	4.15. 
	[bookmark: _Toc10193112]Vadlīniju un brīdinošo joslu izbūve no taktīlā bruģa

	4.15.1. Vadlīniju un brīdinošo joslu veidošana tiek veikta pamatojoties uz LR Labklājības ministrijas ieteikumiem „Vadlīnijas būvnormatīvu piemērošanai attiecībā uz vides pieejamību personām ar funkcionāliem traucējumiem”.
Vadlīnijas - ietves segums ar garenvirzienā izvietotām taktīlām (sataustāmām) līnijām;
Brīdinošā josla - ietves segums ar punktveida taktīliem (sataustāmiem) izciļņiem.
4.15.2. Ja vadlīnijas un brīdinošās joslas ir jāveido asfaltbetona ietvē, tad asfaltā izzāģē atbilstošu laukumu vadlīniju un brīdinošo joslu izbūvei.
4.15.3. Vadlīnijas un brīdinošās joslas izbūvē vadoties atbilstoši zemāk redzamajai shēmai, izmērus un krāsu iepriekš saskaņojot ar Pasūtītāju.

	4.16. 

	[bookmark: _Toc10193122]Reklāmas objektu un stendu pārvietošana darbu veikšanas laikā.

	Visus darbus, kas saistīti ar reklāmas stendu izvietotāja noskaidrošanu, pārcelšanas saskaņošanu, pārcelšanu, pretenziju izskatīšanu un bojājumu novēršanu veic Izpildītājs. Nepieciešamības gadījumā, Izpildītājs var vērsties pie Pasūtītāja, ar lūgumu iespēju robežās noskaidrot konkrēta reklāmas stenda izvietotāju.  
No reklāmas izvietotāja jāsaņem rakstisks apliecinājums par to, ka reklāmas stenda izvietotājam nav pretenziju sakarā ar veikto pārvietošanu. Apliecinājumā jānorāda reklāmas izvietotājs, Izpildītājs un stenda atrašanās/pārcelšanas vieta, adrese.

	4.17. 
	[bookmark: _Toc10193124]Satiksmes organizācijas tehniskie līdzekļi

	4.17.1. Informāciju par visiem uzstādītajiem satiksmes organizācijas tehniskajiem līdzekļiem Izpildītājam ir jāsniedz SIA “Rīgas luksofors”.
4.17.2. SIA „Rīgas luksofors” nododamā informācija attiecībā par katru uzstādīto ceļa zīmi:
•	Piesaistes tuvākajiem objektiem vai koordinātes (±20cm);
•	LVS numuru;
•	Uzstādīšanas laiku;
•	Atstarošanas klasi;
•	Izmēru grupu;
•	Individuālo izmēru;
•	Izgatavotāju;
•	Pamatnes materiālu;
•	Balsta veidu: stabs, luksofora stabs, ferma, ēka, atsaite;
•	Izmaksas;
•	Tekstu uz ceļa zīmes (daļai no ceļa zīmēm ar mainīgās informācijas saturu).
Informācija nepieciešama datu ievadīšanai Ceļu satiksmes organizācijas tehnisko līdzekļu ģeogrāfiskās informācijas sistēmā (CSOTL ĢIS).

	4.18. 
	[bookmark: _Toc10193126]Prasības saistībā ar zaļa publiskā iepirkuma veikšanu

	4.18.1. Izpildītājam jānodrošina apgaismojuma sistēmas (apgaismes aprīkojuma) uzstādīšanu, ievērojot Ministru kabineta 20.06.2017. noteikumu Nr.353 “Prasības zaļajam publiskajam iepirkumam un to piemērošanas kārtība” prasības, tajā skaitā prasības vides aizsardzības pasākumu veikšanai.
4.18.2. Pēc apgaismojuma sistēmu uzstādīšanas un līdz ‘Būvobjekta nodošanas ekspluatācijā Izpildītājam jāiesniedz Pasūtītājam šādi norādījumi:
· apgaismes iekārtu izjaukšanas norādījumus; 
· norādījumus lampu nomaiņai un norādījumus, kuras lampas var izmantot apgaismes iekārtās, nesamazinot noradīto energoefektivitāti; 
· norādījumus, kā lietot un uzturēt apgaismes vadības ierīces; 
· norādījumus vadības ierīcēm, kas reaģē̄ uz dienasgaismu, kā tās atkārtoti kalibrēt un regulēt;
· norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas.

	4.19. 
	Koku un krūmu stādīšana, pārstādīšana un atzarošana

	Ja Būvprojektā ir paredzēta koku, krūmu vai citu apstādījumu stādīšana, pārstādīšana vai atzarošana, Izpildītājam jāvadās pēc Būvprojekta risinājumiem un rekomendācijām, Koku stādīšanas vadlīnijām urbānā vidē un Apstādījumu projektēšanas, ierīkošanas vadlīnijām, kvalitātes prasībām (TS Pielikums Nr.4), kā arī jānodrošina ainavu arhitekta vai ainavu tehniķa, piesaiste konkrēto darbu veikšanā un pieņemšanā. 
Izpildītājam pirms Būvobjektā Nr.5 esošo koku (priedītes) ~32gb pārstādīšanas precīza vieta jāsaskaņo ar Pasūtītāju. Pārstādīšanas vieta paredzēta ~500 m no Būvobjekta. 

	4.20. 
	Luksoforu objektu projektēšana un būvniecība
	Luksoforu objektus projektēt un būvēt ievērojot Rīgas valstpilsētas pašvaldības Ārtelpas un mobilitātes departamenta “Luksoforu objektu būvniecības specifikācijas” (TS Pielikums Nr.5).

	4.21. 
	Darbu izpilde un to kontrole
	4.21.1. Visi pārbaudītie un nodotie darba posmi tiek fiksēti ar izpildshēmām.
4.21.2. Pasūtītāja pārstāvjiem, ir tiesības jebkurā laikā apmeklēt un uzturēties Būvlaukumā, Būvobjektu un darbu izpildes vietās, ievērojot darba aizsardzības prasības.
4.21.3. Izpildītājam ir pienākums pēc Būvuzrauga norādījumiem veikt pārbaudes vai piedalīties to veikšanā. Izpildītājs nodrošina Būvobjektā pieejamas visas nepieciešamās iekārtas un ierīce būvdarbu veidu pārbaužu un mērījumu veikšanai. Veiktajām pārbaudēm ir jābūt dokumentētām.
4.21.4. Būvdarbu izpildes laikā var tikt veiktas atkārtotas pārbaudes. Atkārtotā pārbaude tiek veikta pēc konstatēto trūkumu novēršanas un tās novēršanu apmaksā Izpildītājs.
4.21.5. Izpildītājam ir pienākums veikt defektu aktu (t.sk., Būvuzrauga konstatēto defektu un sastādīto defektu aktu) uzskaiti.
4.21.6. Izpildītājam ir pienākums iesniegt Pasūtītājam visus veikto darbu apjomus, nepieciešamības gadījumā pamatojot katrus darbu apjomus ar atbilstības dokumentāciju (deklarācijām, sertifikātiem, izpildshēmām, u.c.) klāt pievienojot pilnu izpilddokumentācijas komplektu. Samaksa par veiktajiem būvdarbiem tiek veikta reizi mēnesī par Būvprojekta risinājumiem atbilstošiem, kvalitatīvi paveiktiem un no Būvuzrauga puses saskņotiem darbiem par ko sagatavoti atbilstoši akti par faktiski izpildīto darbu apjomu un izmaksām periodā (Forma2 un Forma3) (TS Pielikums Nr.8 un Nr.9).
4.21.7. Izpildītājam ir pienākums reizi mēnesī, vienlaicīgi ar ikmēneša būvdarbu izpildes aktu Pasūtītāja iesniegt atskaiti (progresa ziņojumu) par Būvdarbu gaitu.

	4.22. 
	Gala pārbaude
	4.22.1. Gala pārbaude tiek veikta pēc pilnībā pabeigtiem būvdarbiem un veiktiem pēdējiem sakārtošanas darbiem. 
4.22.2. Gala pārbaudes laikā Būvobjektā netiek ielaisti strādnieki būvdarbu veikšanai. 
4.22.3. Pasūtītāja piedalīšanās veikto Būvdarbu un to apjoma galīgā pārbaudē nav uzskatāma par būvdarbu izpildes apstiprinājumu.
4.22.4. Pēc gala pārbaudes Izpildītājs var uzsākt defektu labošanu.
4.22.5. Ja gala pārbaudes laikā defekti nav konstatēti, iesaistītās puses paraksta aktu par darbu pabeigšanu Būvobjektā (TS Pielikums Nr.10). 
4.22.6. Pēc akta par darbu pabeigšanu parakstīšanas Izpildītājam ir jānodrošina Būvobjektu izmantošana transportlīdzekļu un gājēju satiksmei, ja tas jau nav izdarīts pirms tam. 

	4.23. 
	Nodošanas dokumentācija
	4.23.1. Pabeidzot Būvdarbus pēc akta par darbu pabeigšanu Būvobjektā parakstīšanas (TS Pielikums Nr.10) Izpildītājam ir jāsagatavo un jānoformē visa nepieciešamā dokumentācija atbilstoši normatīviem un izpilddokumentācijas saturam (TS Pielikums Nr.11).
4.23.2. Izpildītājam ir jānodod Pasūtītājam Autoruzrauga apstiprinātus visu Būvprojekta daļu izpildrasējumus (izpilduzmērījumus), kuros ir apkopotas visas būvdarbu laikā veiktās izmaiņas. Rasējumi jānoformē *pdf un *dwg formātu versijās.
4.23.3. Izpildītājs sagatavo paveikto būvdarbu uzmērījumus un izpildmērījumus. 
4.23.4. Izpildītājam ir jāpieprasa un jāsaņem pozitīvi atzinumi no iestādēm un institūcijām, kuras ir devušas tehniskos noteikumus vai sniegušas skaņojumus.
4.23.5. Izpildītājs pēc Būvobjekta pieņemšanas ekspluatācijā iesniedz Pasūtītājam Būvobjekta nodošanas un pieņemšanas aktu (TS Pielikums Nr.12), aktam pievieno Darbu izpilddokumentāciju, tajā skaitā, iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju, ja tā nav augšupielādēta būvniecības informācijas sistēmā attiecīgās būvniecības lietā. 
4.23.6. Būvdarbu izpilddokumentācija jāiesniedz:
1 eksemplārs pilnā sastāvā USB-datu nesējā. Grafiskā daļa elektroniski ir jāsagatavo *dwg un *pdf  formātos. Teksta daļai jābūt izstrādātai Word un Excel programmnodrošinājumam saprotamā formātā, parakstīti ar drošu elektronisko parakstu.
Nepieciešamības gadījumā, pēc Pasūtītāja lūguma nodrošināt 1 eksemplāru izdrukas veidā, numurēts un iesiets lietošanai ērtā veidā – mapēs, cietajos vākos
4.23.7. Izpilddokumentācijai jābūt saprotami noformētai, numurētai, ar korektu satura rādītāju.

	4.24. 
	Būvsapulces
	4.24.1. Būvdarbu organizatoriskie jautājumi tiek risināti un izskatīti būvsapulcēs, kurās piedalās atbildīgais Būvdarbu vadītājs, Pasūtītāja pilnvarots pārstāvis, Autoruzraugs un Būvuzraugs, kā arī to pieaicinātās personas.
4.24.2. Būvsapulču protokolēšanu un protokolu sagatavošanu veic Būvuzraugs.
4.24.3. Būvsapulces tiek sasauktas vienu reizi nedēļā, ja vien puses nav vienojušās par citu būvsapulču sasaukšanas kārtību.
4.24.4. Būvdarbu vadītāja pienākums ir kvalitatīvi sagatavoties būvsapulcei – jāsagatavo un jāsniedz detalizētas atskaites par izpildītajiem un plānotajiem būvdarbiem, finanšu apguve, laika grafika ievērošana, kā arī citiem ar Līguma izpildi saistītiem jautājumiem.
4.24.5. Iepriekšminētais neierobežo Izpildītāja, Pasūtītāja vai Būvuzrauga tiesības sasaukt atsevišķu būvsapulci, ja tas to uzskata par nepieciešamu, savlaicīgi paziņojot par būvsapulces sasaukšanu.
4.24.6. Būtiski Izpildītāja jautājumi/informācija Pasūtītājam jāiesniedz tikai rakstiskā veidā atbilstoši Līguma nosacījumiem.

	4.25. 
	Drošība Būvobjektā
	4.25.1. Izpildītājam ir pienākums līguma izpildē ievērot Latvijas Republikas Darba aizsardzības likumā un Ministru kabineta 23.02.2003. noteikumos Nr.92 „Darba aizsardzības prasības, veicot būvdarbus” noteiktās prasības. 
4.25.2. Izpildītājam jānodrošina Būvlaukumu aprīkošana atbilstoši darba drošības un Ministru kabineta 2001.gada 2.oktobra noteikumu Nr. 421 “Noteikumi par darba vietu aprīkošanu uz ceļiem” prasībām.
4.25.3. Būvdarbu veicējam jāveic visu aktuālo noteikumu ievērošanu, kas attiecas slimību profilaktiskiem ierobežošanas pasākumiem. COVID-19 vai citu slimību gadījumu apstiprināšana darbinieku vidū nevar tikt uzskatīta par iemeslu kopējā termiņa pagarinājumam.
4.25.4. Jānodrošina droša gājēju pārvietošanās visā būvdarbu laikā atbilstoši saskaņotajām gājēju kustības shēmām, tai skaitā, bet ne tikai, jāuzstāda gājēju laipas, tuneļi, norobežojumi, pagaidu ietves, norādes, u.t.t. vietās, kur tas objektīvi nepieciešams.
4.25.5. Vietām, kur ir dziļas, atvērtas tranšejas, vai bīstamu būvkonstrukciju atjaunošanas/izbūves darbi, vai citās zonās, pēc Pasūtītāja norādījumiem jābūt norobežotām ar necaurredzamu celtniecības žogu (būvžogu) vai citu līdzvērtīgu materiālu, kas norobežo piekļūšanu un caurredzamību (Skat. kopā ar TS 4.1.14.punktu). 




5. Pielikumi
· Pielikums Nr.1 “Projekta “Pilsētas sabiedriskā transporta savienojuma punktu izbūves dzelzceļa stacijās – Alfa, Atgāzene, Slokas iela, Vecdaugava, Turība, Mangaļi, Vecāķi, Gaisma” būvprojekti” (ar grozījumiem, kas apstiprināti Iepirkuma komisijas 2024. gada 28.oktobra sēdē, protokols Nr. CAIP 2024/63-8);
· Pielikums Nr.2 “Projektēšanas uzdevums papildus risinājumu izstrādei Būvobjektam Nr.7 “Pilsētas sabiedriskā transporta savienojuma mobilitātes punkts Gaisma, Rīga””;
· Pielikums Nr.3 “Darbu daudzumu un izmaksu saraksts” (Noformējuma forma) (ar grozījumiem, kas apstiprināti Iepirkuma komisijas 2024. gada 28.oktobra sēdē, protokols Nr. CAIP 2024/63-8);
· Pielikums Nr.4 “Apstādījumu projektēšanas, ierīkošanas vadlīnijas, kvalitātes prasības”;
· Pielikums Nr.5 “Rīgas valstpilsētas pašvaldības Ārtelpas un mobilitātes departamenta (Rīgas domes Satiksmes departamenta) Luksoforu objektu būvniecības specifikācijas 2022”;
· Pielikums Nr.6 “Līguma paraugs ar SIA „Rīgas ūdens” par komunikāciju lūku izsniegšanu/saņemšanu”;
· Pielikums Nr.7 “Būvobjekta (Būves) vietas nodošanas akts”;
· Pielikums Nr.8 “Akts par faktiski izpildīto darbu apjomu un izmaksām periodā”; (Forma 2);
· Pielikums Nr.9 “Akts par faktiski izpildīto darbu apjomu un izmaksām periodā. Apkopojums” (Forma 3);
· Pielikums Nr.10 “Akts par darbu pabeigšanu Būvobjektā”;
· Pielikums Nr.11 “Izpilddokumentācijas saturs”. 
· Pielikums Nr.12 “Būvobjekta nodošanas un pieņemšanas akts”.

Šis dokuments ir parakstīts ar elektronisko parakstu (bez droša e-paraksta)

